Kaikkien Suomen liikennemerkkien on vastattava Väyläviraston sääntöjä. Lisäkilpiä on kuitenkin mahdollista suunnitella itse, joten lisäkilpien teksteissä voi joskus nähdä luovuutta. Sympaattisia, harvinaisia Suomessa esiintyviä liikennemerkkejä ovat muun muassa tietä ylittävistä siileistä varoittava siilivaroitusmerkki ja vastaava sammakoista varoittava merkki. Molemmat ovat saaneet ELY-keskuksen hyväksynnän. Jos koet, että Suomesta puuttuu jokin tärkeä liikennemerkki, voit myös lähettää oman ehdotuksesi uudelle liikennemerkille oman alueesi ELY-keskukselle.